Source: http://baschetromania.ro/goran-martinic-va-juca-la-csm-targu-mures/
Timestamp: 2019-02-21 21:55:31+00:00

Document:
Goran Martinic va juca la CSM Targu Mures - www.baschetromania.ro
Goran Martinic va juca la CSM Targu Mures
7 august 2018 iulian 0
CSM Târgu Mureș a anunțat pe pagina oficială de facebook semnarea contractului cu Goran Martinic, jucător cunoscut în România pentru anii petrecuți chiar la Târgu Mureș dar și la CSM București respectiv SCM U Craiova.
În ultimul sezon petrecut la SCM U Craiova, muntenegreanul a fost cel mai bun marcator al craiovenilor la momentul părăsirii formației cu medii de 21,4 puncte/meci plus 7,1 pase decisive/meci în 15 partide disputate.
Goran Martinic a sosit în România la CSM București evoluând pentru formația bucureșteană între anii 2011 și 2013. În sezonul 2013-2014 a fost transferat la BC Mureș. Pentru echipa mureșeană a totalizat în acel sezon 26 de partide, având medii de 18,8 puncte/meci și 5,3 pase decisive/meci fiind unul din cei mai buni marcatori ai LNBM, însă o serie de accidentări au făcut ca jucătorul să nu devină o prioritate la prelungirea contractului.
În 2015 s-a reîntors la BC Mureș iar la finele sezonului 2016-2017 a anunțat că va rămâne la BC Mureș și pentru sezonul 2017-2018, însă datorită problemelor financiare ale clubului mureșean a ales să părăsească echipa chiar înaintea începerii sezonului, alegând să joace la SCM U Craiova.
A fost cel mai bun jucător al echipei în sezonul 2016-2017 reușind în 29 de partide medii de 18,3 puncte, 7,2 pase decisive , 3,1 recuperări plus 2 interceptii/meci.
Goran Martinic este primul străin din lotul formației mureșene până în acest moment.
goran martinic csm targu mures 2019
Previous Post:Iulian Orbeanu revine la BCM U FC Arges Pitesti
Next Post:Maksym Korniyenko va evolua la BCM U FC Arges Pitesti
Last 30 Days Visits: 2.719
Total Visits: 431.181

References: CSM 
 CSM 

CSM 
 CSM 
 CSM 
 csm